**ახალი კორონავირუსული (nCoV) ინფექციის შემთხვევის განსაზღვრება (დროებითი)**

**31 იანვარი, 2020**

**შესაძლო შემთხვევა**

**ა.** პაციენტი მძიმე მწვავე რესპირაციული ინფექციით[[1]](#footnote-1) (ცხელება, ხველა, კლინიკაში მიმართვის საჭიროება) **და** არ უკავშირდება სხვა ეტიოლოგიას, რომელიც ახსნიდა კლინიკურ მანიფესტაციას **და** სიმპტომების დაწყებამდე 14 დღით ადრე, მოგზაურობდა ან ცხოვრობდა ჩინეთში;

**ან**

**ბ.** პაციენტი ნებისმიერი მწვავე რესპირაციული ინფექციით **და** სიმპტომების გაჩენამდე 14 დღის განმავლობაში ჩამოთვლილთაგან ერთი მაინც:

ა. კონტაქტი 2019-nCoV-ის დადასტურებულ ან სავარაუდო შემთხვევასთან, **ან**

ბ. მუშაობა ან ყოფნა (ვიზიტი) ისეთ სამედიცინო დაწესებულებაში, სადაც 2019-nCoV-ის დადასტურებული ან სავარაუდო შემთხვევები მკურნალობდნენ.

**სავარაუდო შემთხვევა**

სავარაუდო შემთხვევა: შესაძლო შემთხვევა რომლის 2019-nCoV-ზე ტესტირებისას არის გაურკვეველი შედეგი **ან** დადასტურება მოხდა პან-კორონავირუსზე კვლევით **და** სხვა რესპირაციული პათოგენებით ინფიცირება არ იქნა გამოვლენილი.

**დადასტურებული შემთხვევა**

პირი, ლაბორატორიულად დადასტურებული 2019-nCoV-ის ინფექციით, კლინიკური გამოვლინებებისა და სიმპტომებისგან დამოუკიდებლად.

**კონტაქტში მყოფი (კონტაქტირებული) პირის განსაზღვრება:**

კონტაქტში მყოფი პირი არის, რომელიც აკმაყოფილებს ჩამოთვლილთაგან ერთ კრიტერიუმს მაინც:

* 2019-nCoV-ით დაავადებული პაციენტების უშუალო მოვლა, ახალი კორონავირუსული ინფექციის მქონე სამედიცინო პერსონალთან ერთად მუშაობა, პაციენტების მონახულება ან იმავე ახლო გარემოში ყოფნა, სადაც არიან 2019-nCoV-ით დაავადებული პაციენტები.
* 2019-nCoV-ით დაავადებულ პაციენტებთან ახლო გარემოში მუშაობა, ან სასწავლო ოთახებში ყოფნა.
* 2019-nCoV-ით დაავადებულ პაციენტებთან ერთად მგზავრობა ნებისმიერი ტიპის ტრანსპორტით.
* 2019-nCoV-ით დაავადებულ პაციენტებთან ერთად ერთ შინამეურნეობაში ცხოვრება სიმპტომების გაჩენამდე 14 დღის განმავლობაში.

დადასტურებული ან სავარაუდო შემთხვევების კონტაქტების მონიტორინგი:

* კონტაქტირებულ პირებზე მონიტორინგი უნდა განხორციელდეს ბოლო დაუცველი კონტაქტიდან 14 დღის განმავლობაში.
* კონტაქტირებულმა პირებმა თავიანთ თავებს უნდა დაუწესონ მგზავრობისა და მოძრაობის შეზღუდვა. საზოგადოებრივი ჯანმრთელობის უწყების მიერ, სიმპტომების მონიტორინგი შესაძლებელია ჩატარდეს შინამეურნეობებში ვიზიტით ან ვირტუალურად ან ტელეფონის საშუალებით.
* ნებისმიერი კონტაქტირებული პირი, რომელიც გახდება ავად და დააკმაყოფილებს შემთხვევის განსაზღვრებას, უნდა კლასიფიცირდეს როგორც სავარაუდო შემთხვევა და ჩაუტარდეს ტესტირება.
* უნდა ჩატარდეს ნებისმიერი ახლად იდენტიფიცირებული სავარაუდო ან დადასტურებული შემთხვევის კონტაქტირებული პირების იდენტიფიცირება და მონიტორინგი.
1. *მძიმე მწვავე რესპირაციული ინფექციის შემთხვევის განსაზღვრება:*

*უკანასკნელი 10 დღის განმავლობაში დაწყებული მწვავე რესპირაციული ინფექცია, რომელიც საჭიროებს ჰოსპიტალიზაციას და თან ახლავს:*

	* *ცხელების ანამნეზი* ***ან*** *გაზომილი ტემპერატურა ≥38°C;* ***და***
	* *ხველა.* [↑](#footnote-ref-1)